Problemet oppstår i forhold til de nytestamentlige skrifter når det sees på andre opplysninger, og spesielt i forhold til Evangelisten Lukas’ beretning. For det første nevner han en i hele verden, altså et manntall, skatteregister (Luk 2,1f). Denne census som ble foretatt i stor skala vet man fant sted 4 år e.Kr. i forbindelse med at tetrarken Archelaus avsettelse og Judeas inkorporasjon i provinsen Syria (jamfør opprøret som det refereres til i Apg 5,37). Men samtidig vet man at det ble holdt mange folketellinger og disse kunne vare i mange år. Lukas nevner to folketellinger, den ene i Lukasevangeliet og den andre i Apostlenes gjerninger som han også skrev. Og for det andre blir Kvirinius (egentlig ) nevnt som landshøvding (gresk – «å være hersker, lede»). Kildene forteller at han ikke ble landshøvding eller stattholder før i 6 e.Kr., og foretok således den ovennevnte census i de østlige provinser. Det kjennes til samtlige som var stattholder før Kvirinius, så kan det utelukkes helt at han var det før 6 e.Kr. Men Kvirinius hadde en årrekke en viktig militær stilling i dette området og folketellinger var gjerne underlagt de militære. Derfor kan Kvirinius i provinsen ha blitt oppfattet som landshøvding lenge før han ble offisielt utnevnt til dette embetet.